Document ID: 32005L0007

KOMMISSIONENS DIREKTIV 2005/7/EF
af 27. januar 2005
om ændring af direktiv 2002/70/EF om krav til bestemmelse af indholdet af dioxin og dioxinlignende PCB i foderstoffer
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 70/373/EØF af 20. juli 1970 om indførelse af fællesskabsprøveudtagningsmåder og -analysemetoder for så vidt angår den officielle kontrol med foderstoffer (1), særlig artikel 2, og
ud fra følgende betragtninger:
(1)
I Kommissionens direktiv 2002/70/EF af 26. juli 2002 om krav til bestemmelse af indholdet af dioxin og dioxinlignende PCB i foderstoffer (2) er der fastsat særlige bestemmelser om analysemetoder til brug ved den officielle kontrol, der skal foretages i henhold til direktiv 70/373/EØF.
(2)
Den prøveudtagningsmetode, der er fastlagt i Kommissionens direktiv 76/371/EØF af 1. marts 1976 om fastsættelse af fællesskabsmåder for udtagning af prøver til den officielle kontrol med foderstoffer (3), skal anvendes ved den officielle kontrol af indholdet af dioxiner og bestemmelse af indholdet af dioxinlignende PCB i visse foderstoffer. Det bør præciseres, at de kvantitative krav i forbindelse med kontrol af stoffer eller produkter, der er homogent fordelt i fodderstofferne, skal overholdes.
(3)
Det er af stor betydning, at analyseresultater indberettes og fortolkes på en ensartet måde for at sikre ensartet gennemførelse i alle medlemsstater.
(4)
Direktiv 2002/70/EF bør derfor ændres i overensstemmelse hermed.
(5)
De i dette direktiv fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
UDSTEDT FØLGENDE DIREKTIV:
Artikel 1
Bilagene til direktiv 2002/70/EF ændres i overensstemmelse med bilaget til nærværende direktiv.
Artikel 2
1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest 12 måneder efter ikrafttrædelsen. De tilsender straks Kommissionen disse bestemmelser med en sammenligningstabel, som viser sammenhængen mellem de pågældende bestemmelser og dette direktiv.
Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
2. Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.
Artikel 3
Dette direktiv træder i kraft på tyvendedagen efter offentliggørelsen i Den Europæiske Unions Tidende.
Artikel 4
Dette direktiv er rettet til medlemsstaterne.
Udfærdiget i Bruxelles, den 27. januar 2005.

Labels: 7
0
20
6